ՀԻՄՆԱՎՈՐՈՒՄ

[bookmark: _Hlk44359539]1. Անհրաժեշտությունը։  «Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին» «Կառավարության որոշման նախագծի (այսուհետ՝ Նախագիծ) ընդունումը պայմանավորված է Կառավարության 2026 թվականի հունիսի 11-ի N 836-Լ որոշման հիման վրա Կոնյակի սպիրտի արտահանման աջակցության ծրագրում կատարված լրացումների արդյունքում առաջացած պարտավորությունների կատարումն ապահովելու անհրաժեշտությամբ։
2. Ընթացիկ իրավիճակը և խնդիրները։ Կառավարության 2024 թվականի հունիսի 27-ի N 971-Լ որոշմամբ հաստատված Կոնյակի սպիրտի արտահանման աջակցության ծրագրի (այսուհետ՝ Ծրագիր) շրջանակներում 2026 թվականի հունիսի 1-ից մինչև 2027 թվականի հունիսի 1-ը ծրագրի շահառու համարվող տնտեսավարող սուբյեկտին տրամադրվում է աջակցություն՝ «Գործունեության իրականացման ծանուցման մասին» օրենքի 22-րդ հոդվածի 2-րդ մասի աղյուսակի 4-րդ բաժնի 1.2-րդ կետի գործունեության իրավունքի ձեռքբերման նպատակով վճարված «Պետական տուրքի մասին» օրենքի 20.1-ին հոդվածի 1-ին մասի աղյուսակի 5.1-ին կետի 2-րդ պարբերությամբ սահմանված լրացուցիչ 100 դրամ պետական տուրքի՝ արտահանված կոնյակի սպիրտների ծավալներին համարժեք չափով։
Տրամադրվող աջակցության ընդհանուր չափը չպետք է գերազանցի 2026 թվականին մթերված խաղողի ծավալին համարժեք չափով ստացվող (մթերված խաղողին համարժեք կոնյակի սպիրտի քանակությունը հաշվարկվում է 11 կգ խաղողը մեկ լիտր (100 %-անոց սպիրտի հաշվարկով) կոնյակի սպիրտին համարժեք չափով) համարժեք քանակությամբ կոնյակի սպիրտի (100 %-անոց սպիրտի հաշվարկով) և 100 դրամի արտադրյալի կրկնապատիկի չափը։
[bookmark: _Hlk239757671]Ծրագրի իրականացման համար պետական բյուջեից հատկացվող ֆինանսական միջոցների պահանջարկը հաշվարկվել է հետևյալ նկատառումներից ելնելով՝ ծարգրի շահառուները են դիտարկվում «Վեդի Ալկո» և «Արտաշատ Վինկոն» ՓԲԸ-ները, «Ոստանի գինու գործարան» և «Բագրատ Գրուպ» ՍՊԸ-ները։ 
«Բագրատ Գրուպ» ՍՊԸ-ի կողմից տրամադրված տեղեկատվության համաձայն ընկերությունն ընթացիկ տարում խաղողի մթերումներ չի իրականացնելու, հետևաբար ծրագրից չի կարող օգտվել։  «Վեդի Ալկո», «Արտաշատ Վինկոն» ՓԲԸ-ների և «Ոստանի գինու գործարան» ՍՊԸ-ի կողմից կանխատեսվում է մթերել շուրջ 63․5 հազար տոննա խաղող, որի հաշվարկով ծրագրի շրջանակներում տրամադրվող աջակցության չափը կազմելու է շուրջ 1150․0 մլն դրամ։ 
Միայան «Վեդի Ալկո» ՓԲԸ-ի և «Ոստանի գինու գործարան» ՍՊԸ-ի կողմից պաշտոնական գրություններով տրամադրված տեղեկատվության համաձայն 2026 թվականի հունիսի 1-ից մինչև սեպտեմբերի 30-ը փաստացի արտահանվել է շուրջ 3,5 մլն լիտր կոնյակի սպիրտ, հետևաբար միջին ամսական արտահանման ծավալը կազմել շուրջ 0,9 մլն լիտր։ 2026 թվականի բյուջեն հաշվարկվում է 2026 թվականի հունիսի 1-ից մինչև դեկտեմբերի 1-ն արտահանված կոնյակի սպիրտի չափով։ 2026 թվականի սեպտեմբեր-նոյեմբեր ամիսներին միջին ամսեկան 0,9 մլն լիտր արտահանելու դեպքում  հունիսի 1-ից մինչև դեկտեմբերի 1-ն արտահանման ծավալը կկազմի շուրջ 5,4 մլն լիտր։
 Նկատի ունենալով, որ  2027 թվականի ՄԺԾԾ-ի հայտով նախատեսվել է ծրագրի իրականացման նպատակով Էկոնոմիկայի նախարարությանը հատկացնել 600․0 մլն դրամ, հետևաբար 2026 թվականին հատկացվող ֆինանսական միջոցների պահանջարկը գնահատվում է շուրջ 550.0 մլն դրամ, սակայն Նախագծով 2026 թվականի բյուջեն հաշվարկվել է հիմք ընդունելով տնտեսավարողների կողմից տրամադրված 2026 թվականի սեպտեմբերի 30-ի դրությամբ փաստացի արտահանված կոնյակի սպիրտի ծավալները, ըստ որի այն կազմում է շուրջ 350.0 մլն դրամ։ Հարկ է նշել, որ Ծրագրի շրջանակներում 2026 թվականին առաջացած պարտավորությունները կատարելու նպատակով անհրաժեշտություն է առաջանալու Վարչապետի աշխատակազմ ներկայացնել «Հայաստանի Հանրապետության 2026 թվականի պետական բյուջեի մասին» օրենքում վերաբաշխում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու մասին Կառավարության որոշման նոր նախագիծ։
[bookmark: _Hlk207029731]3. Կարգավորման նպատակը և բնույթը։ Նախագծով առաջարկվում է «Հայաստանի Հանրապետության 2026 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2025 թվականի դեկտեմբերի 25-ի «Հայաստանի Հանրապետության 2026 թվականի պետական բյուջեի կատարումն ապահովող միջոցառումների մասին» N 1910-Ն որոշման մեջ մեջ կատարել համապատասխան փոփոխություններ, ըստ որոնց 1022 Գյուղատնտեսության խթանման ծրագիրը լրացվում է 1022-12015 «Կոնյակի սպիրտի արտահանման աջակցության ծրագրի շրջանակներում տրամադրվող աջակցություն» միջոցառումով, որի իրականացման նպատակով անհրաժեշտ 350,000.0 հազար դրամից 64,950․0 հազար դրամ հատկացվում է 1022-12013 «Հայաստանի Հանրապետությունում արդյունաբերական խեցգետնաբուծության զարգացման ծրագիր», իսկ 285,050․0 հազար դրամը՝  1104-12004 «Բարձր որակավորում ունեցող մասնագետների ներգրավման նպատակով նախարարության միջոցով տնտեսավարողներին սուբսիդավորում» միջոցառումներից՝ վերաբաշխումներ կատարելու միջոցով։
Հատկացվող ֆինանսական միջոցները նախատեսվում են չորորդ եռամսյակի համար։
Ծրագրի գծով ոչ ֆինանսական արդյունքային ցուցանիշներ են նախատեսվում Աջակցություն ստացող տնտեսավարողների թիվը (հատ)՝ 1 և 100 հազար լիտրը գերազանցող մասի իրացման իրավունք ստացած կոնյակի սպիրտ, (հազար բացարձակ լիտր)՝ 3 500 000։
Նվազեցվող 1022-12013 «Հայաստանի Հանրապետությունում արդյունաբերական խեցգետնաբուծության զարգացման ծրագիր» և 1104-12004 «Բարձր որակավորում ունեցող մասնագետների ներգրավման նպատակով նախարարության միջոցով տնտեսավարողներին սուբսիդավորում» միջոցառումների գծով ֆինանսական միջոցների վերականգնման անհրաժեշտությունը բացակայում է։ 1022-12013 «Հայաստանի Հանրապետությունում արդյունաբերական խեցգետնաբուծության զարգացման ծրագիր» միջոցառման ոչ ֆինանսական արդյունքային ցուցանիշ է նախատեսվում Ծրագրի շրջանակներում հիմնվող խոշոր խեցգետնաբուծական համալիր, հատ՝ 1, իսկ 1104-12004 «Բարձր որակավորում ունեցող մասնագետների ներգրավման նպատակով նախարարության միջոցով տնտեսավարողներին սուբսիդավորում» միջոցառման ոչ ֆինանսական արդյունքային ցուցանիշի փոփոխության անհրաժեշտություն չի առաջանում։
 4. Նախագծի մշակման գործընթացում ներգրավված ինստիտուտները և անձինք։ Նախագիծը մշակվել է Էկոնոմիկայի նախարարության կողմից: Որոշման նախագծի մշակմանն այլ  ինստիտուտներ և անձինք չեն մասնակցել: 
5. Ակնկալվող արդյունքը։ Նախագծի ընդունման արդյունքում կապահովվի է Կառավարության 2026 թվականի հունիսի 11-ի N 836-Լ որոշման հիման վրա Կոնյակի սպիրտի արտահանման աջակցության ծրագրում կատարված լրացումների արդյունքում առաջացած  պարտավորությունների կատարումը։
6. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026 թվականների ծրագիր, ոլորտային և/կամ այլ ռազմավարություններ - Սույն որոշման նախագիծը բխում է Կառավարության 2021 թվականի նոյեմբերի 18-ի N 1902-Լ որոշումով հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի Էկոնոմիկայի նախարարության բաժնի 9.4-րդ միջոցառման  «Հումքի մթերման գործընթացին, կոնյակի ու կոնյակի սպիրտի արտահանմանն աջակցություն, ինչպես նաևգինեգործության ու կոնյակագործության արտադրության խթանման արդյունքում առաջիկա 5 տարիներին հումքի մթերման և թողարկվող արտադրանքի ծավալների ավելացում մինչև 50 %-ով կամ տարեկան շուրջ 10%-ով» ակնկալվող արդյունքից (հղում՝  https://www.arlis.am/Annexes/7/2023_N2300hav.1.pdf, 261-րդ էջ)։
